10/08/2012 | Administración LocalMunicipal
Cee
Aprobación definitiva da Ordenanza municipal reguladora do rexistro de contratistas

O Pleno do Concello de Cee, na sesión extraordinaria realizada o día 31 de maio de 2012, acordou aprobar inicialmente a Ordenanza municipal reguladora do rexistro de contratistas do Concello de Cee. O expediente estivo sometido ao trámite de información pública e audiencia dos interesados durante o prazo de 30 días, sen que durante este se presentasen alegacións ou reclamacións, polo que se entende definitivamente adoptado o acordo, ata este momento provisional. Publícase, a continuación, o texto íntegro do devandito Regulamento para os efectos da súa entrada en vigor. O Concello de Cee, coa finalidade de axilizar a tramitación e administración dos expedientes de contratación, facilitar a información ás empresas interesadas nas licitacións que efectúe e ampliar a publicidade e participación destas nas licitacións dos contratos administrativos que o mesmo realiza, considera preciso crear o Rexistro Oficial de Contratistas do Concello de Cee, no cal poderán inscribirse as empresas interesadas con carácter facultativo sen que, en ningún caso, poida resultar tal esixencia como obrigatoria, conseguindo con iso igualmente establecer criterios de simplificación de trámites, evitando igualmente repeticións de acreditación documental innecesaria nos distintos contratos que se liciten, de acordo cunha das finalidades perseguidas polo Real Decreto Lexislativo 3/2011 de 14 de novembro polo que se aproba o Texto Refundido da Lei de Contratos do Sector Público.(en adiante TRLCSP) 1. O Rexistro de Licitadores ten como finalidade facilitar a concorrencia e axilizar a tramitación dos procedementos administrativos de contratación do Concello de Cee.2. O Rexistro de Licitadores intégrase organicamente no negociado de Secretaría Xeral e contratación do Departamento de Secretaría Xeral.3. O Rexistro consistirá nun arquivo informatizado de datos, do que poidan ser obtidos listados e expedir certificacións, e os arquivos de documentación.4. A utilización dos datos do Rexistro estarán suxeitos á Lei Orgánica 5/1992, de 29 de outubro, de Regulación do Tratamento Automatizado dos Datos de Carácter Persoal, ditada en desenvolvemento do previsto no apartado 4 do artigo 18 da Constitución.5. Sen prexuízo do anterior, en principio, os datos do Rexistro non van ser obxecto de cesión algunha, e, unicamente, accederán a eles os integrantes da Mesa de Contratación e os funcionarios dos Negociados de Secretaría Xeral; os primeiros, aos efectos das competencias atribuídas polo TRLCSP e os segundos, aos efectos do traballo administrativo inherente ás contratacións. O Rexistro de Licitadores asume as seguintes funcións: a) A inscrición no mesmo daquelas persoas naturais ou xurídicas que poidan contratar co Concello de Cee, en calquera dos contratos regulados polo TRLCSP, que así o soliciten e nas que concorran as circunstancias establecidas nestas normas. b) A garda ou custodia da documentación entregada polos licitadores que sexan inscritos no Rexistro. c) A actualización dos datos rexistrais. d) Expedición de certificacións sobre os datos e documentos contidos no Rexistro a instancia dos licitadores para a súa participación nos procedementos de contratación que se promovan polos órganos competentes do Concello de Cee, dos seus Organismos Autónomos ou Empresas Mercantís. e) Informar a solicitude de parte ou de oficio aos órganos de contratación municipais e aos servizos administrativos, e aos particulares que posúan un interese lexítimo e directo, dos datos que obren no Rexistro, en relación cun procedemento contractual concreto. f) Servir como base de datos a efectos de solicitude de ofertas nas contratacións municipais que deban efectuarse mediante procedemento negociado. g) Informar aos contratistas inscritos no Rexistro das contratacións que mediante procedemento aberto promova o Concello de Cee, sen prexuízo da exposición pública do expediente que así sexa esixida polo TRLCAP. O Rexistro de Licitadores estenderá a súa eficacia a todas as licitacións referidas aos contratos administrativos do Sector Público, artigos 6 e seguintes do TRLCSP.1. Os licitadores que pretendan contratar co Concello de Cee ou cos seus organismos autónomos ou empresas mercantís con capital que lle pertenza integramente, quedarán dispensados de presentar nos procedementos contractuais a documentación que fose inscrita no Rexistro e depositada no mesmo, sempre e cando se atope debidamente actualizada.2. Os licitadores inscritos no Rexistro unicamente deberán acompañar ás proposicións, respecto daquela documentación que obre correctamente depositada no mesmo, certificación expedida pola Secretaría da Corporación Municipal da inscrición do contratista no Rexistro municipal, a cal producirá plenos efectos ante as Mesas de Contratación. Considerarase bastante igualmente a incorporación, na documentación administrativa esixida para o expediente de contratación, de escrito no que se manifeste que a empresa se atopa inscrita no Rexistro de Contratista do Concello de Cee, acompañada de copia da notificación da resolución pola que se acorda a súa inscrición no mesmo, procedéndose en tal caso polo concello, de oficio, a comprobar a veracidade do indicado.3. Nos pregos de condicións económicas e administrativas que se aproben polo Concello de Cee, farase expresa mención de aqueles documentos ou xustificantes que non deban ser aportados polos interesados por atoparse xa recollidos no Rexistro Municipal de Contratistas.1. A solicitude de inscrición no Rexistro poderá formularse por todas aquelas persoas naturais e xurídicas españolas ou estranxeiras que pretendan contratar co Concello de Cee, os seus Organismos Autónomos ou Empresas Mercantís.2. A inscrición no Rexistro é voluntaria, sen que, por tanto, constitúa un requisito necesario para poder participar nun procedemento contractual.3. A solicitude de inscrición no Rexistro Municipal de Contratistas poderá efectuarse en calquera momento a instancia do contratista, sen que o período de inscrición estea suxeito á realización de convocatorias por parte do Concello de Cee. Datos que deberá conter o escrito de petición: 1. Nome ou razón social.2.- Enderezo social do empresario.3.- Número de Identificación Fiscal (NIF). 4.- Teléfono.5.- Fax.6.- Outros eventuais procedementos de contacto.7.- Nome e apelidos e número do Documento Nacional de Identidade (DNI) das persoas capacitadas legalmente para representar e obrigar á empresa.8.- Actividades da empresa. Clasificación que ostenta segundo a Clasificación Nacional de Actividades Económicas (CNAE). 9.- Copia cotexada pola Notaría ou Secretaría do concello do documento de clasificación de contratista na que consta a clasificación de que dispón o mesmo, así como o prazo de vixencia da mesma e o órgano expedidor da devandita clasificación.10.- Tipos de obras ou contratos para os que desexa ser incluído no Rexistro de Contratistas do Concello de Cee e recibir invitacións nas contratacións a efectuar mediante procedemento negociado sen publicidade.11.- Declaración xurada ou compromiso formal outorgado ante unha autoridade administrativa, notario público ou organismo profesional cualificado para actualizar cando sexa oportuno os documentos correspondentes, e sempre antes da súa caducidade; tamén de que en tanto non se substitúan uns por outros, os depositados conservan plena vixencia, así como o recoñecemento expreso de que o seu incumprimento supoñerá a baixa no Rexistro. Á comunicación na que se insta a súa inscrición no Rexistro, terá que anexarse obrigatoriamente a seguinte documentación. a) Se se trata de empresario individual, fotocopia cotexada ou testemuño notarial do Documento Nacional de Identidade (DNI) ou do que o substitúa regulamentariamente. b) Se a empresa fose persoa física, copia cotexada ou testemuño notarial de:  Escritura de constitución.  Escritura de adaptación ao vixente texto refundido da Lei de Sociedades Anónimas, no seu caso.  Escritura de modificacións, no seu caso. Todas debidamente inscritas no Rexistro Mercantil. c) Cando se trate de empresarios non españois de estados membros da Unión Europea, terán a capacidade para contratar co sector público que con arranxo á lexislación do Estado no que estean establecidas, se atopen habilitadas para realizar a prestación de que se trate. d) Cando se trate de empresarios non españois de estados non pertencentes á Unión Europea deberá ser conforme o artigo 55 e seguinte do TRLCSP. e) Das persoas que comparezan ou firmen proposicións en nome de outros:  Poder para iso, “bastanteado” pola Secretaría.  Copia cotexada ou testemuño notarial do Documento Nacional de Identidade ou do que o substitúe legalmente. f) Aqueles empresarios que non posúan clasificación expedida pola Xunta Consultiva de Contratación Administrativa, anexarán:  Declaracións axeitadas de entidades financeiras ou, no seu caso, xustificante da existencia dun seguro de indemnización por riscos profesionais.  As contas anuais presentadas no Rexistro Mercantil ou no Rexistro oficial que corresponda. Os empresarios non obrigados a presentar as contas en Rexistros oficiais poderán aportar, como medio alternativo de acreditación, os libros de contabilidade debidamente legalizados.  Declaración sobre o volume global de negocios e, no seu caso, sobre o volume de negocios no ámbito de actividades correspondente ao obxecto do contrato, referido como máximo aos tres últimos exercicios dispoñibles en función da data de creación ou de inicio das actividades do empresario, na medida en que se dispoña das referencias de dito volume de negocios.  Relación das obras executadas no curso dos cinco últimos anos, avalada por certificados de boa execución para as obras máis importantes; estes certificados indicarán o importe, as datas e o lugar de execución das obras e precisarase se se realizaron segundo as regras polas que se rexe a profesión e se levaron normalmente a bo termo; no seu caso, os devanditos certificados serán comunicados directamente ao órgano de contratación pola autoridade competente.  Declaración indicando os técnicos ou as unidades técnicas, estean ou non integradas na empresa, dos que esta dispoña para a execución das obras, especialmente os responsables do control de calidade, acompañada dos documentos acreditativos correspondentes.  Títulos académicos e profesionais do empresario e dos directivos da empresa e, en particular, do responsable ou responsables das obras.  Nos casos axeitados, indicación das medidas de xestión medioambiental que o empresario poderá aplicar ao executar o contrato.  Declaración sobre o equipo medio anual da empresa e a importancia do seu persoal directivo durante os tres últimos anos, acompañada da documentación xustificativa correspondente.  Declaración indicando a maquinaria, material e equipo técnico do que se disporá para a execución das obras, á que se achegará a documentación acreditativa pertinente.  Relación da principal subministración efectuada durante os tres últimos anos, indicando o seu importe, datas e destinatario público ou privado dos mesmos. A subministración efectuada acreditarase mediante certificados expedidos ou visados polo órgano competente, cando o destinatario sexa unha entidade do sector público ou cando o destinatario sexa un comprador privado, mediante un certificado expedido por este ou, a falla deste certificado, mediante unha declaración do empresario.  Indicación del persoal técnico ou unidades técnicas, integradas ou non na empresa, dos que se dispoña para a execución do contrato, especialmente os encargados do control de calidade.  Descrición das instalacións técnicas, das medidas empregadas para garantir a calidade e dos medios de estudio e investigación da empresa.  Control efectuado pola entidade do sector público contratante ou, no seu nome, por un organismo oficial competente do Estado no cal e empresario está establecido, sempre que medie acordo do dito organismo, cando os produtos a subministrar sexan complexos ou cando, excepcionalmente, deban responder a un fin particular. Este control versará sobre a capacidade de produción do empresario e, se fose necesario, sobre os medios de estudio e investigación con que conta, así como sobre as medidas empregadas para controlar a calidade.  Mostras, descricións e fotografías dos produtos a subministrar, cuxa autenticidade poida certificarse a petición da entidade do sector público contratante.  Certificados expedidos polos institutos ou servizos oficiais encargados do control de calidade, de competencia recoñecida, que acrediten a conformidade de produtos perfectamente detallada mediante referencias a determinadas especificacións ou normas.  Unha relación dos principais servizos ou traballos realizados nos últimos tres anos que inclúa importe, datas e o destinatario, público ou privado, dos mesmos. Os servizos ou traballos efectuados acreditaranse mediante certificados expedidos ou visados polo órgano competente, cando o destinatario sexa unha entidade do sector público; cando o destinatario sexa un suxeito privado, mediante un certificado expedido por este ou, a falla deste certificado, mediante unha declaración do empresario; no seu caso, estes certificados serán comunicados directamente ao órgano de contratación pola autoridade competente.  Indicación do persoal técnico ou das unidades técnicas, integradas ou non na empresa, participantes no contrato, especialmente aqueles encargados do control de calidade.  Descrición das instalacións técnicas, das medidas empregadas polo empresario para garantir a calidade e dos medios de estudio e investigación da empresa.  Cando se trate de servizos ou traballos complexos ou cando, excepcionalmente, deban responder a un fin especial, un control efectuado polo órgano de contratación ou, no nome deste, por un organismo oficial ou homologado competente do Estado no que estea establecido o empresario, sempre que medie acordo do dito organismo. O control versará sobre a capacidade técnica do empresario e, se fose preciso, sobre os medios de estudio e de investigación de que dispoña e sobre as medidas de control da calidade.  As titulacións académicas e profesionais do empresario e do persoal directivo da empresa e, en particular, do persoal responsable da execución do contrato.  Nos casos axeitados, indicación das medidas de xestión medioambiental que o empresario poderá aplicar ao executar o contrato.  Declaración sobre o equipo medio anual da empresa e a importancia do seu persoal directivo durante os tres últimos anos, acompañada da documentación xustificativa correspondente.  Declaración indicando a maquinaria, material e equipo técnico do que se disporá para a execución dos traballos ou prestacións, á que se achegará a documentación acreditativa pertinente.  Indicación da parte do contrato que o empresario ten eventualmente o propósito de subcontratar.  A acreditación da solvencia profesional ou técnica en contratos distintos dos de obras, servizos ou subministro poderá acreditarse polos documentos e medios que se indican no artigo anterior. g) Os empresarios non españois de estados membros da Unión Europea acreditarán a súa solvencia económica, financeira e técnica conforme o artigo 55 e 56 do TRLCSP. h) Testemuño xudicial, certificación administrativa ou declaración responsable do licitador outorgada ante unha autoridade administrativa, notario público ou organismo profesional cualificado, de non estar incurso nas prohibicións coa administración sinaladas no artigo 60 do TRLCSP. Cando se trate de empresas de estados membros da Unión Europea e esta posibilidade estea prevista na lexislación do Estado respectivo, poderá substituírse por declaración responsable outorgada ante unha autoridade xudicial. i) Certificacións administrativas expedidas polos organismos competentes de atoparse ao corrente no cumprimento das obrigas tributarias e da Seguridade Social, previsto no artigo 146 do TRLCSP. As aludidas certificacións haberán de ser emitidas como máximo un mes antes da presentación de solicitude de acceso ao Rexistro de contratistas de obras deste concello. Os licitadores estranxeiros, sexan persoas físicas ou xurídicas, pertencentes ou non a estados membros da Unión Europea que non teñan enderezo fiscal en España, deberán presentar certificación expedida pola autoridade competente no país de procedencia, acreditativa de atoparse ao corrente no cumprimento das correspondentes obrigas tributarias. Así mesmo, haberán de presentar certificación tamén expedida pola autoridade competente, na que se acredite que se atopan ao corrente no cumprimento das obrigas sociais que se esixan no país da súa nacionalidade. Esta documentación tamén haberá de referirse aos doce últimos meses. j) Para as empresas estranxeiras, declaración de someterse á xurisdición dos xulgados e tribunais españois de calquera orde, para todas as incidencias que, de maneira directa ou indirecta, puideran xurdir do contrato, con renuncia, no seu caso, ao foro xurisdicional estranxeiro que puidese corresponderlle. k) Calquera documento, estudio, memorias ou información particular ou xeral que considere axeitado. Toda a documentación a presentar polos licitadores haberá de ser documentación orixinal o ben copias que teñan carácter de auténticas ou cotexadas conforme á lexislación vixente na materia. A falsidade nos datos ou documentos aportados polo interesado que consten no Rexistro dará lugar á súa exclusión, deixándose anotación de constancia aos efectos oportunos, sen prexuízo doutras responsabilidades. A inscrición da empresa ou do empresario no Rexistro de Licitadores, unha vez formulada a solicitude acompañada da documentación correspondente, acordarase pola Alcaldía-Presidencia a proposta da Secretaría, resolución que deberá ser notificada ao interesado, todo iso sen prexuízo da posterior actualización dos datos rexistrais.1. O negociado de Secretaría Xeral e contratación do Departamento de Secretaría Xeral o poderá requirir, cando o considere pertinente, aos licitadores inscritos ou pendentes de inscrición a efectos de comprobación dos datos aportados e da súa vixencia.2. Non obstante o establecido no punto anterior, as empresas e empresarios inscritos quedan obrigados a poñer en coñecemento do Rexistro de Licitadores, inmediatamente de producidas, calquera alteración ou modificación, estatutos ou acto fundacional presentados, así como á de poder para actuar no seu nome y á clasificación que posúa.3. En todo caso, no que respecta á clasificación deberá terse en conta o establecido no artigo 70 do TRLCSP. A documentación correspondente á acreditación da solvencia técnica e económica, nos casos de inexistencia de clasificación do contratista, terá unha validez de dous anos a contar desde a adopción do acordo de inscrición no Rexistro de Contratistas, debéndose renovar unha vez transcorrida a devandita data.4. Perderán igualmente o seu valor as certificacións xustificativas de obrigas tributarias e de Seguridade Social a partir dos seis meses contados desde a data de expedición. Non obstante, se a certificación caducase antes da adxudicación do contrato, o licitador proposto como adxudicatario deberá presentar, xunto co resto da documentación aportada no procedemento de licitación, unha certificación actualizada a requirimento do órgano de contratación. Pola Alcaldía-Presidencia, a proposta da Secretaría e previa formación de expediente con audiencia do interesado, poderá dispor a suspensión temporal ou a anulación definitiva da inscrición do contratista, de que obren datos e documentos rexistrais incursos en falsidade, inexactitudes relevantes ou que non realizasen as comunicacións preceptivas establecidas nesta norma a efectos de actualización da inscrición, sen prexuízo das responsabilidades a que tivese lugar e das que puidese derivarse o deber de indemnizar á administración dos danos e prexuízos causados por tal motivo. A inscrición no Rexistro de Contratistas do Concello de Cee terá carácter gratuíto, non percibindo taxa ou prezo público algún pola compulsa de documentos ou “bastanteo” dos mesmos cando a súa finalizade sexa a inscrición no devandito rexistro. A presente Ordenanza entrará en vigor unha vez publicada integramente no B. O. P, a partir do cumprimento do prazo establecido no artigo 70.2 da Lei 7/85, de 2 de abril. Cee, 2 de agosto de 2012 A alcaldesa Zaira Rodríguez Pérez